Villa Park

Villa Park je futbalový štadión v časti Aston v meste Birmingham. Štadión je s s kapacitou 42 657 miest na sedenie desiatym najväčším štadiónom v Anglicku. Od roku 1897 je štadión domovom futbalového klubu Aston Villa, ktorý momentálne pôsobí v Premier League. Štadión je vzdialený 1,5 kilometra od železničných staníc Witton a Aston a hostil šestnásť anglických medzinárodných zápasov seniorskej úrovne, prvý v roku 1899 a posledný v roku 2005.

 História 
Villa Park hostil 55 krát semifinále FA Cupu, čo je viac ako ktorýkoľvek iný štadión. Pred rokom 1914 viedla po obvode ihriska cyklistická dráha, na ktorej sa pravidelne konali cyklistické a atletické podujatia. Okrem futbalových zápasov sa na štadióne konali rôzne hudobné koncerty spolu s ďalšími inými športovými podujatiami vrátane boxerských zápasov a zápasov medzinárodnej ligy rugby a reprezentačných zápasov rugby. V roku 1999 sa vo Villa Parku konalo posledné finále Pohára víťazov pohárov UEFA. Villa Park taktiež v roku 2012 hostil FA Community Shield, keďže štadión vo Wembley vtedy hostil finále olympijského futbalového turnaja.

 Tribúny 
náhľad|Schéma znázorňujúca tribúny vo Villa Parku
Villa Park má 42 657 miest na sedenie rozdelených medzi štyri tribúny. Klub plánuje prestavbu severnej tribúny. Tým by sa zvýšila kapacita Villa Parku zo 42 682 na 50 065 miest na sedenie. V decembri 2022 plány schválila mestská rada Birminghamu.

 Holte End na juhu
 Trinity Road Stand na západe
 Doug Ellis Stand oproti Trinity Road Stand 
 North Stand za severnou bránou

Všetky tribúny majú dve podlažia okrem Trinity Road Stand, ktorá má tri. 

 Rekordy 
Najvyššia návštevnosť zaznamenaná vo Villa Parku bola 76 588 divákov dňa 2. marca 1946 v zápase 6. kola FA Cupu proti Derby County.

 Villa Park počas pandémie Covid-19 
Počas pandémie COVID-19 bolo oznámené, že pôrodné asistentky z nemocníc Sandwell a West Birmingham budú na štadióne poskytovať poradenstvo pre budúcich rodičov, ktorý očakávajú dieťa a boja sa ísť do nemocnice kvôli obavám z nákazy.

2. februára 2021 bolo oznámené, že Villa Park bude NHS využívať ako regionálne centrum pre očkovanie proti COVID-19. Prví pacienti boli vo Villa Parku zaočkovaní 4. februára 2021. Očkovacie centrum bolo zriadené v priestoroch tribúny Holte End.

 Priemerná ligová návštevnosť 
Sezóna Kapacita Návštevnosť % Návštevnosti 2000–01 39,399 31 470 80 % 2001-02 42,682 35 016 82 % 2002-03 42,682 34,975 82 % 2003–04 42,682 36,622 86 % 2004–05 42,682 37,354 87 % 2005–06 42,682 34 112 80 % 2006–07 42,682 36,214 85 % 2007–08 42,682 40,396 94 % 2008–09 42,682 39,812 93 % 2009–10 42,682 38,573 90 % 2010–11 42,682 37,194 87 % 2011–12 42,682 33,883 79 % 2012–13 42,682 35 060 82 % 2013–14 42,682 36,081 84 % 2014–15 42,682 34,133 80 % 2015–16 42,682 33 690 79 % 2016–17 42,682 32 107 75 % 2017–18 42,785 32,235 75 % 2018–19 42,682 35,379 83 % 2019–20 42,682 28 505 67 % 2020–21 42,682 0 0% 2021–22 42,682 41,849 98 % 2022–23 42,657 41,679 98 %

 Referencie 

 Pozri aj 

 Zoznam futbalových štadiónov v Anglicku

 Zdroj 

Kategória:Birmingham
Kategória:Futbalové štadióny v Anglicku